Diari Oficial de la Generalitat Valenciana


Sumari del DOGV 9211, del 09-11-2021 (2021/10950)

RESOLUCIÓ de 25 d'octubre de 2021, de la Conselleria d'Educació, Cultura i Esport, per la qual s'atribueix la denominació específica de «Didín Puig» a l'Institut d'Educació Secundària de Guadassuar.
------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9211

Data del DOGV
:   09-11-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/10350


Data del document
:   25-10-2021

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 25 d'octubre de 2021, de la Conselleria d'Educació, Cultura i Esport, per la qual s'atribueix la denominació específica de «Didín Puig» a l'Institut d'Educació Secundària de Guadassuar. [2021/10442]  
El Consell Escolar de l'Institut d'Educació Secundària de Guadassuar, en la sessió del 14 de setembre de 2021, va aprovar per unanimitat sol·licitar la denominació específica de «Didín Puig» a l'Institut d'Educació Secundària de la localitat.  
Prèviament, el Ple de l'Ajuntament de Guadassuar, en la sessió ordinària del 29 de juliol de 2021, va aprovar per unanimitat proposar la denominació específica de l'IES. En el seu acord fa constar la seua intenció de promoure el nom d'una dona que ha destacat en diverses disciplines, com a reconeixement de la seua aportació en diferents camps del saber i en els grans esdeveniments, amb l'objectiu d'augmentar el nom de centres amb noms femenins i donar valor a la labor de les dones, en aquest cas el de Càndida Puig i Grau, coneguda com Didín Puig.  
  
Com a reconeixement a la seua trajectòria al servei de la cultura, la igualtat i la solidaritat, i pel seu compromís de tota una vida amb la promoció del valencià, amb la deliberació prèvia del Consell, en la reunió de 6 d'octubre de 2017, li va ser concedida la Distinció de la Generalitat al Mèrit Cultural (Decret 139/2017, de 6 d'octubre, de Presidència; DOGV 8145, de 9 d'octubre).  
La proposta de denominació té l'informe favorable de la Inspecció d'Educació de la Direcció Territorial d'Educació, Cultura i Esport de València, de data 8 d'octubre de 2021. En la localitat no hi ha cap altre centre educatiu amb la mateixa denominació específica.  
  
L'article 13 de la Llei orgànica 8/1985, de 3 de juliol, reguladora del dret a l'educació, estableix que tots els centres tindran un nom específic.  
  
De conformitat amb l'article 5.6 del Decret 252/2019, de 29 de novembre, del Consell, de regulació de l'organització i el funcionament dels centres públics que imparteixen ensenyaments d'Educació Secundària Obligatòria, Batxillerat i Formació Professional (DOGV 8693, 09.12.2019), la denominació específica del centre docent públic podrà modificar-se a proposta del consell escolar del centre, amb l'informe del consell escolar municipal o, en defecte d'això, de l'ajuntament on estiga radicat. La proposta de canvi inclourà la nova denominació i un informe en el qual es justifique la idoneïtat del canvi. La conselleria competent en matèria d'educació podrà no tindre en consideració la proposta anterior quan hi haja raons legals, d'interés general o circumstàncies justificatives que ho requerisquen.  
Vista la proposta del director general de Centres Docents, i de conformitat amb aquesta, i en l'exercici dels facultats conferides per l'article 28 de la Llei 5/1983, de 30 de desembre, del Consell, i l'article 4 del Decret 173/2020, de 30 d'octubre, del Consell, pel qual s'aprova el Reglament orgànic i funcional de la Conselleria d'Educació, Cultura i Esport, i en virtut de la delegació establida en la Resolució de 26 d'octubre de 2016, resolc:  
  
Primer  
Atribuir la denominació específica de «Didín Puig» a l'Institut d'Educació Secundària de Guadassuar, amb número de codi de centre 59632209.  
  
Segon  
Inscriure aquesta resolució en el Registre de Centres Docents de la Comunitat Valenciana.  
  
Tercer  
La present resolució tindrà efecte a partir de l'endemà de publicar-se en el Diari Oficial de la Generalitat Valenciana.  
  
Quart  
La present resolució posa fi al procediment administratiu i, contra aquesta, podrà interposar-se recurs de reposició en el termini d'un mes a partir de l'endemà de la publicació en el Diari Oficial de la Generalitat Valenciana, davant el mateix òrgan que va dictar la resolució, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques; o, directament, un recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos a partir de l'endemà de la publicació en el Diari Oficial de la Generalitat Valenciana, de conformitat amb el que es disposa en els articles 10, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 25 d'octubre de 2021.- El secretari autonòmic d'Educació i Formació Professional (p. d. R 26.10.2016, DOGV 28.10.2016): Miguel Soler Gracia.